CELEX: C2004/094/52
Language: fi
Date: 2004-04-17 00:00:00
Title: Asia C-75/04: Hof van Beroep te Antwerpen 11.2.2004 tekemällään päätöksellä esittämä ennakkoratkaisupyyntö asiassa Ministerie van Financiën vastaan 1...., 2. Hanssens, Hendrik, 3. Verhoeven Rudi, 4. World Wide Shipping and Forwarding, 5.....

17.4.2004   
            
            
               FI
            
            
               Euroopan unionin virallinen lehti
            
            
               C 94/24
            
         Hof van Beroep te Antwerpen 11.2.2004 tekemällään päätöksellä esittämä ennakkoratkaisupyyntö asiassa Ministerie van Financiën vastaan 1...., 2. Hanssens, Hendrik, 3. Verhoeven Rudi, 4. World Wide Shipping and Forwarding, 5.....
   (Asia C-75/04)
   (2004/C 94/52)
   Hof van Beroep te Antwerpen, on pyytänyt 11.2.2004 tekemällään päätöksellä, joka on saapunut yhteisöjen tuomioistuimeen 17.2.2004, Euroopan yhteisöjen tuomioistuimelta ennakkoratkaisua asiassa Ministerie van Financiën vastaan 1...., 2. Hanssens, Hendrik, 3. Verhoeven Rudi, 4. World Wide Shipping and Forwarding, 5...., seuraaviin kysymyksiin:
   
               1.
            
            
               Kun määritetään tullivelkaa yhteisön tullikoodeksin (12.10.1992 annettu neuvoston asetus (ETY) N:o 2913/92 (1)) 201 artiklan ja sitä seuraavien artiklojen mukaisesti tilanteessa, jossa kauttakuljetettavista, erinäisiin maihin vietävistä muista kuin yhteisötavaroista (tässä tapauksessa tekstiileistä/T paidoista) ei ole esitetty T1 asiakirjoja tätä esittämättä jättämistä edeltävän tavaroiden tullivalvonnasta pois ottamisen takia, onko tällöin otettava huomioon ensimmäinen tullisäännösten rikkominen eli ottaminen pois kauttakuljetuksesta vai onko otettava huomioon ajallisesti sitä seuraava tullisäännösten rikkominen eli asianomaisten T1 asiakirjojen esittämättä jättäminen; toisin sanoen, syntyykö vilpittömässä mielessä olevalle passituksesta vastaavalle tullivelka yhteisön tullikoodeksin 203 artiklan 1 kohdan ja 215 artiklan 1 kohdan perusteella T1 asiakirjojen esittämättä jättämisen vuoksi, kun esittämättä jättäminen johtuu siitä tätä edeltävästä, passituksesta vastaavasta riippumattomasta seikasta, että tavarat on otettu pois kauttakuljetuksesta, vai syntyykö tullivelka yhteisön tullikoodeksin 204 artiklan 1 kohdan ja 215 artiklan 3 kohdan nojalla?
            
         
               2.
            
            
               Voiko passituksesta vastaava vielä vedota yhteisön tullikoodeksin 222 artiklaan sisältyviin takeisiin sovellettaessa yhteisön tullikoodeksin 204 artiklan 1 kohtaa ja 215 artiklan 3 kohtaa, jos passituksesta vastaavaa vastaan vedotaan sen laatimien T1 asiakirjojen esittämättä jättämiseen, joka johtuu siitä tätä edeltävästä, passituksesta vastaavasta riippumattomasta seikasta, että muut kuin yhteisötavarat (tekstiilituotteet) on petoksen luonteisesti otettu pois kauttakuljetuksesta; toisin sanoen, onko yhteisön tullikoodeksin 222 artikla, jossa muun muassa viitataan yhteisön tullikoodeksin 203 artiklassa olevaan yleiseen sääntöön, jonka yksityiskohtaisempi soveltamissäännös yhteisön tullikoodeksin 204 artikla on, sovellettavissa yhdessä yhteisön tullikoodeksin 204 artiklan 1 kohdan ja 215 artiklan 3 kohdan kanssa?
            
         
      (1)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista. EYVL, erityispainos 1992, 2/nide 16, s. 4.